Om mani padme hum -mantra
Mantra kirjoitettuna vuoren rinteeseen Tuvassa.
**Om mani padme hum** (Devanagari ॐ मणि पद्मे हूँ; IAST *oṃ maṇi padme hūṃ*) on luultavasti buddhalaisuuden ja hindulaisuuden tunnetuin mantra. Kuusitavuinen myötätunnon Bodhisattvan, Avalokiteshvaran mantra yhdistetään erityisesti tämän nelikätiseen Shadakshari-muotoon. Dalai Lamaa pidetään Avalokiteshavaran inkarnaationa, joten hänen seuraajansa pitävät mantraa erityisen suuressa arvossa.

Vuonna 2006 Tuvan tasavallassa Dogee-vuoren, lähellä Kyzyliä, rinteeseen kirjoitettiin om mani padme hum valkoiseksi maalatuilla kivillä. Kyseessä on maailman suurin kirjoitettu buddhalainen mantra (120 × 20 metriä)..

Ensimmäinen kirjallinen tieto mantrasta on jo 1250-luvulta, jolloin flaamilainen tutkimusmatkailija ja munkki Vilhelm Rubruk mainitsee sen muodossa *on man baccam*. Hänen käsityksensä mukaan lauseen merkitys tosin oli "Sinä tiedät, Jumala."

Tarkoitus ja kirjoitusasu
-------------------------

Mantra eri aasialaisilla kielillä.
Om mani padme hum luettuna.Äänitiedostojen kuunteluohjeet

Mantran tarkoitus vaihtelee käyttäjittäin. Mantran eräs tulkinta on se, että sillä ei ole reaalista merkitystä, vaan se on äänteiden muodostama sarja, jonka vaikutus sijaitsee sen tarkoituksen ulkopuolella. Usein mantra käännetään englanniksi "Hail, the jewel in the lotus," (suomeksi "Terve, jalokivi lootuksessa"). Joskus mantran suomenkieliseksi käännökseksi on mainittu "Oom, jalokivi lootuksen kukassa, huum".

Mantran käännös ja merkitys| Sana 
sanskritiksi | Translitterointi | Käännös | Merkityksiä |
| --- | --- | --- | --- |
| ॐ | *oṃ* | Om-tavu | ruumiin, mielen ja puheen puhtaus |
| मणि | *maṇi* | jalokivi | altruistinen aikomus valaistua, 
myötätunto, rakkaus |
| पद्मे | *padme* | lootus | viisaus, kasvu |
| हूँ | *hūṃ* | hmm | näkymättömyys, tietoisuus |

Mantra esiintyy monissa aasialaisissa kielissä niiden oman kirjoitusasun mukaisesti:

* kiinaksi: 唵嘛呢叭咪吽 (pinyin: *ǎn má ní bā mī hōng*)
* japaniksi: オーム・マニ・パドメー・フーム (*ōmu mani padomē fūmu*)
* mongoliaksi: Ум мани бадмэ хум (*um mani badme hum*)
* thaiksi: โอมฺ มณิ ปทฺเม หูมฺ (*oom moni pothme hum*)
* vietnamiksi: *Án ma ni bát mê hồng*
* tiibetiksi: ཨོཾ་མ་ཎི་པ་དྨེ་ཧཱུྃ (*om mani bêmê hum)*

Lähteet
-------

1. ↑  Buddha Groove: Om Mani Padme Hum - Balance by Buddha Groove *Balance*.  6.12.2019. Viitattu 22.7.2020. (englanniksi)
2. ↑  Om Mani Padme Hum: The Most Popular Tibetan Buddhist Mantra *Anjie Cho*. Viitattu 22.7.2020. (englanniksi)
3. ↑  Great Compassion Mantra: Purification, healing and protection, the Maha Karuna Dharani Sutra — benefiting all beings *Buddha Weekly: Buddhist Practices, Mindfulness, Meditation*.  12.6.2017. Viitattu 22.7.2020. (englanniksi)
4. ↑  Avalokiteshvara *dharmanet.org*. Viitattu 22.7.2020.
5. ↑  Biggest Ever Buddist Mantra on a Mountain in Tuva *tuvaonline.ru*.  12.9.2006. Viitattu 22.7.2020. (englanniksi)
6. 1 2  Rubruk, Vilhelm: *Matka Mongoliaan vuosina 1253-1255*, s. 110. Suomentanut Sami Jansson.. ISBN 978-952-5710-03-8.
7. ↑  Omega ry *www.omegary.fi*. Viitattu 22.7.2020.
8. ↑  What Om Mani Padme Hum Means? *Shambhala*.  6.3.2017. Viitattu 22.7.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Om mani padme hum**.
* Tiibetiläinen pakolainen toistaa mantraa: WAV-muodossa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Om mani padme hum